— Мы імкнуліся максімальна заняць дзяцей, каб усім было цікава, — расказала начальнік лагера, намеснік дырэктара па вучэбнай рабоце Юлія Цярэшчанка. — Магчымасці для гэтага даволі шырокія: праграма прадугледжвала штодзённае наведванне планетарыя, сумесны прагляд мастацкіх фільмаў, літаратурны КВЗ, дыскатэкі, агранізаваныя пры садзейнічанні спецыялістаў раённага Дома культуры. У нашай школы — выдатнае камп’ютарнае абсталяванне, з дзецьмі працаваў інжынер-праграміст. Мы пастараліся, каб яны не проста бавілі час за гульнямі, а навучыліся працаваць з праграмамі, ствараць мультфільмы, калажы. Значны час адводзіўся спартыўным спаборніцтвам.